سید باقر مہدی جرولی

سید  باقر مہدی جرولی ضلع بہرائچ کےقصبہ جرول  کے مشہور شیعہ عالم  تھے۔1272 ھ مطابق 1856 میں آپ ولادت ضلع بہرائچ کے قصبہ جرول  میں ہوئی تھی۔

حالات
سید  باقر مہدی جرولی کے بارے میں مولانا حکیم عبدالحئی ندویؒ (سابق ناظم ندوۃ العلماء لکھنؤ ’’  نزھتہ الخواطر‘‘میں لکھتے ہیں 
سید صاحب فضیلت ،باقر مہدی بن ظفر مہدی بن حسن ذکی حسینی موسوی شیعی جرولی مشہورفضلا ء  میں سے ایک ہیں۔قصبہ جرول میں پیدا ہوئے ۔جرول  جیم کے فتحہ اور را ء  کے سکون کے ساتھ بہرائچ  کے متعلقہ گاؤں میں سے ایک ہے۔1272ھ سن  پیدائش ہے۔اپنے والد اور سید علی محمد شیعی لکھنؤی اور سید کلب باقر جائسی حائری سے علم کی سمجھ حاصل کی ۔انھیں سے اصول و کلام حاصل کیا اور منطق و حکمت علامہ عبدالحئی بن عبد الحلیم لکھنوی سے حاصل کیا اور فن ریاضی سید تفضل حسین  فتح پوری سے سیکھا۔آپ انتہائی ذہن عمدہ معاشرت عالی مرتبہ کتابوں کے مطالعہ میں ہمیشہ  مشغول رہنے والے اور ان کو یکجا کرنے کے دلداہ تھے۔آپ کی تصانیف میں ’’مجموعہ الخطب العربیہ‘‘ اور ’’المواعظ الباقر یہ  ‘‘اور ایک رسالہ مردوں کی تجہیزو تدفین کے بارے ہے۔اور ایک رسالہ ’’عید کا چاند‘‘ اردو زبان میں بھی ہے۔آپ کی وفات قصبہ جرول  بہرائچ میں1312 ھ میں ہوئی ۔

حوالہ جات 
نزھتہ الخواطر جلد 3 
 بہرائچ ایک تاریخی شہر 

1856ء کی پیدائشیں
1895ء کی وفیات
بھارتی مسلم شخصیات
بہرائچ کی شخصیات
شیعہ علما
شیعہ